《即席次韵赵簿县圃小集呈李明府》
宋代·汪晫

管领宾僚破费春，座中着白是山人。
鱼游浅绿心机熟，莺诉残红句语新。
老屋不嫌规制朴，长官最喜上风淳。
满园桃李成阴密，留取甘棠浣水滨。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。